open-index/open-wikipedia-markdown huggingface dataset:
Brian McFadden

**Brian Nicholas McFadden** (s. 12. huhtikuuta 1980 Artane, Dublin) on irlantilainen laulaja, joka muistetaan entisenä Westlifen jäsenenä.

## Sooloura
McFadden jätti Westlifen 9. maaliskuuta 2004 aloittaakseen soolouran. Hän esiintyi Westlifessa nimellä Bryan mutta päätti sittemmin valita syntymänimensä Brian.

McFadden julkaisi debyyttisinglensä "Real to Me" syyskuussa 2004 ja se meni suoraan ykköseksi Britannian listalla. "Irish Son" julkaistiin marraskuussa ja se sijoittui kuudenneksi. Albumi *Irish Son* sai kuitenkin vain top 30 -sijoituksen ja kolmas single "Demons" meni sijalle 28 toukokuussa 2005.

"Irish Son" -kappaleen musiikkivideo oli hyvin kiistanalainen, koska siinä nähtiin katolinen koulu Dublinissa ja sanoitukset antoivat ymmärtää, että McFaddenia olisi pahoinpidelty sellaisessa, vaikka hän ei koskaan käynyt kyseistä koulua. Laulu arvostelee katolisen kirkon väitettyä negatiivista otetta irlantilaisesta yhteiskunnasta entisaikoina. McFadden tosin laulaa kyseisessä kappaleessa "it was leaving that saved me".

McFadden julkaisi australialaisen laulajan Delta Goodremin kanssa dueton "Almost Here", joka sijoittui kolmanneksi Britanniassa helmikuussa 2005 ja ykköseksi Australiassa. Hän on myös tehnyt dueton "Everybody's Someone" LeAnn Rimesin kanssa. McFaddenin toinen studioalbumi *Set in Stone* julkaistiin vuonna 2008, mutta kyseinen albumi ei kovin kummoisesti menestynyt. Brian McFadden päätti yhdessä Robert Conleyn kanssa aloittaa uuden projektin nimeltä Wall of Soundz, joka julkaisi demot ja leikkeen neljästä kappaleesta.

## Yksityiselämä

McFadden meni naimisiin Atomic Kitten -yhtyeen entisen laulajan, Kerry Katonan kanssa vuonna 2002. Heillä on kaksi lasta. Syyskuussa 2004 pari ilmoitti eroavansa.
McFadden oli kihloissa laulaja Delta Goodremin kanssa, mutta pari erosi vuonna 2011.

## Diskografia
### Albumit
* *Irish Son* (2004)
* *Set in Stone* (2008)
* *Wall of Soundz* (2010)

## Lähteet

## Aiheesta muualla

* Virallinen sivusto
Tolbiacin taistelu

**Tolbiacin taistelu** on perinteisesti vuoteen 496 ajoitettu taistelu kahden germaaniheimon, frankkien ja alemannien välillä. Legendan mukaan frankkeja johtanut Klodovig, joka vielä tuolloin oli pakana, rukoili tilanteen näyttäessä toivottomalta avukseen kristittyjen jumalaa ja lupasi kääntyä kristinuskoon, mikäli voittaisi; Klodovigin puoliso Klotilde oli harras kristitty. Sotaonni kääntyikin ja frankit kukistivat alemannit alistaen nämä hallintaansa. Gregorius Toursilaisen kronikan mukaan Klodovig piti lupauksensa ja otti kasteen vastaan Reimsissä vuoden 496 joulupäivänä.

Taistelupaikan väitetään usein sijaitsevan nykyisen Zülpichin kaupungin lähellä Nordrhein-Westfalenissa Saksassa, mutta tästä ei ole varmuutta. Pariisissa on sekä taistelupaikan mukaan nimetty katu, silta että metroasema.
The Courier-Mail

**The Courier-Mail** on Brisbanen ainoa päivittäinen sanomalehti. Sen omistaa News Corp ja se julkaistaan tabloidina. 

The Courier-Mail julkaistiin ensimmäistä kertaa 28. elokuuta 1933. Se syntyi The Brisbane Courier - ja The Daily Mail -lehtien jouduttua yhdistymään suuren laman aikana. Lehden formaatti muutettiin 13. maaliskuuta 2006 broadsheetistä tabloidiin.

The Courier-Mailin levikki on Australian lehdistä neljänneksi suurin. Aiemmin sillä oli australialaisista broadsheet-lehdistä toiseksi suurin levikki. Lehden arkipäiväleikki on 211&nbsp;279 ja sunnuntailevikki 333&nbsp;910. 

## Aiheesta muualla
* Viralliset sivut
Aorttaläppäleikkaus

**Aorttaläppäleikkaus** on kirurginen toimenpide, joka kohdistuu sydämen aorttaläppään.

## Kaavakuva

Aorttaläppä sijaitsee sydämen vasemman kammion ulosvirtauskanavan suulla. Sen tehtävä on aueta sydämen supistuessa, jotta veri pääsee virtaamaan aorttaan, ja sulkeutua sydämen supistusvaiheen jälkeen, jotta veri ei virtaa taaksepäin takaisin vasempaan kammioon. Aorttaläppä on normaalisti kolmipurjeinen, mutta 1–2 prosentilla ihmisistä kaksipurjeinen.

## Aorttaläpän sairaudet
Aorttaläppä voi ahtautua, vuotaa tai tehdä molempia. Yleisin kirurgista hoitoa vaativa aorttaläppävika on ikään liittyvä aorttaläpän kalkkeutuminen ja sen aiheuttama ahtauma eli stenoosi. Toiseksi yleisin leikkaushoitoa vaativa sairaus on kaksipurjeiseen aorttaläppään kehittyvä ahtauma, vuoto tai molemmat.

Yleensä aorttaläpän vikoja ei operoida, jos potilas on oireeton. Syy tähän on se, että leikkauskuolleisuus on suurempi kuin oireettoman potilaan kuolleisuus.

Oireiden ilmaantuessa kirurginen hoito on tarpeellinen. Sairasta aorttaläppää ei yleensä pystytä leikkauksella korjaamaan toimivaksi, vaan läppä joudutaan vaihtamaan.

## Leikkauksen kulku
Läpän vaihto tapahtuu yleensä avosydänleikkauksessa. Avosydänleikkauksessa potilaan rintalasta halkaistaan nukutuksen aikana. Rintalasta levitetään auki. Sen jälkeen potilas liitetään sydän-keuhkokoneeseen ja sydän pysäytetään.

Vioittuneen läpän tilalle voidaan asentaa keinoläppä tai eläinmateriaalista valmistettu bioläppä. Keinoläpän etuna on sen hyvä kestävyys, ja haittapuolena on sen vaatima pysyvä varfariini-verenohennuslääkitys. Bioläppä vaatii ohennuslääkitystä ainoastaan jonkin aikaa leikkauksen jälkeen, mutta bioläpän kestävyys on huonompi.

Aorttaläppäleikkaukseen liittyy muutaman prosentin leikkauskuolleisuus.

Kehitteillä on tekniikoita, joissa uusi läppä voitaisiin laittaa paikoilleen ilman avosydänleikkausta.

## Katso myös
*Sydämen läppäviat

## Lähteet
Artikkeli perustuu pääosin lähteeseen The Society of Thoracic Surgeons: Aortic valve replacement 

### Viitteet
USB-muisti

**USB-muisti** on Flash-muistiin perustuva massamuisti. Tyypillisiä USB-muisteja ovat tietokoneiden oheislaitteina käytettävät pienikokoiset **muistitikut**. Pienen kokonsa ansiosta USB-muistit kulkevat kätevästi mukana ja soveltuvat paremmin tiedon siirtämiseen kuin levykkeet tai tallentavat optiset mediat, jotka ovat helposti rikkoutuvia, isokokoisia tai tallennuskapasiteetiltaan vähäisiä.

Yleensä USB-muistit ovat heti käytettävissä USB-liitännän kautta ilman erillisten laiteajurien asennusta. Yleisin USB-muisteissa käytetty tiedostojärjestelmä on FAT32, jota useimmat käyttöjärjestelmät tukevat.

## Historia
Ensimmäiset muistitikut tulivat myyntiin 2000-luvun alussa. Niissä saattoi olla tallennustilaa joitain megatavuja. Vuonna 2013 Kingston teki maailmanennätyksen tallennuskapasiteetiltaan suurimmalla muistitikulla, johon mahtuu yhden teratavun verran tietoa.

## Käyttökohteita

### Taskusoittimet

Monien MP3-soittimien, kameroiden ym. laitteiden flash-muistit toimivat kuin USB-muistit, jolloin niiltä voi hakea ja jopa tallentaa tiedostoja samalla lailla kuin tavalliselle USB-muistille (laitteet liitetään USB-liitäntään sopivalla kaapelilla). USB-tikulle voi asentaa tikulta käytettäväksi suunniteltuja ohjelmia ja jopa kokonaisen käyttöjärjestelmän sovelluksineen.

### Käyttöjärjestelmän lataaminen
USB-muistilta voidaan käynnistää tietokone joko käyttöjärjestelmän asennukseen tai käyttää tietokonetta sellaisenaan. Kiintolevyllä olevan käyttöjärjestelmän rinnalla käytetään USB-muistille talletettua käyttöjärjestelmää valitsemalla tietokoneen käynnistyksen yhteydessä käynnistysvalikosta USB-muistilla oleva käyttöjärjestelmä.

Tämä mahdollistaa toisen käyttöjärjestelmän käytön Live-CD -levyjen tapaan.

### Tiedostojen siirto

USB-muisteja käytetään tyypillisesti siirtämään valokuvia, dokumentteja ja muita tiedostoja tietokoneelta toiselle, mikäli näillä ei ole keskenään verkkoyhteyttä.

### Tietokoneen suojaaminen viruksilta

USB-muisteille on saatavissa toimisto-ohjelmia siten, että USB-muisti muodostaa oman virtuaalisen muistialueensa Windowsiakin käytettäessä eikä kirjoita mitään tietokoneen kovalevylle.

## Katso myös
* Muistikortti
* Solid State Drive SSD
* Varmuuskopiointi

## Lähteet

## Aiheesta muualla

* USB-muistilta ajettavia ohjelmia - tavalliselle tikulle
* USB-muistilta ajettavia ohjelmia - erityiselle U3 tikulle
* USB-muistin käyttäminen
Delo No...

**Delo No...** on kirgisialainen sanomalehti. Sen julkaisu aloitettiin Biškekissä vuonna 1991. Lehti ilmestyy viikoittain ja julkaistaan venäjän kielellä. 

Delo No... -lehden päätoimittajana toimii Victor Zapolski, joka perusti sen yhdessä Svetlana Krasilnikovan kanssa. Lehden levikki on Kirgisian suurin. Se oli vuonna 2000 noin 56&nbsp;000. Lehti on yksityisessä omistuksessa.

## Lähteet

## Aiheesta muualla
* Viralliset sivut
Len Wiseman

**Len Wiseman** (s. 4. maaliskuuta 1973 Yhdysvallat) on yhdysvaltalainen elokuvaohjaaja ja käsikirjoittaja. Hän on näytellyt muun muassa elokuvassa *[[Varjojen valtakunta]]*. Wiseman on myös käsikirjoittanut ja ohjannut sen jatko-osan **'. Wiseman ohjasi vuonna 2007 ilmestyneen ''[[Die Hard 4.0]]'' -elokuvan.

Wiseman aloitti uransa elokuvan ''[[Tähtiportti (elokuva)|Tähtiportti]]'' apulaiskäsikirjoittajana ja avusti myöhemmin myös elokuvien ''[[Independence Day – Maailmojen sota]]'' ja ''[[Men in Black – miehet mustissa]]'' käsikirjoituksessa. 

Wiseman avioitui näyttelijä [[Kate Beckinsale]]n kanssa vuonna 2004.

==Filmografia==
*''[[Varjojen valtakunta]]'' (2003)
***' (2006)
**[[Die Hard 4.0]]* (2007)
**[[Total Recall (vuoden 2012 elokuva)|Total Recall]]* (2012)
**[[John Wick Presents: Ballerina]]* (2025)

## Aiheesta muualla

* 
* Len Wisemanin haastattelu Dread Central -sivustolla.
Tom Morris

**Tom Morris** on ollut ainakin seuraavien henkilöiden nimi:

* Tom Morris Sr. eli Old Tom Morris (1821–1908), skotlantilainen golf-pioneeri
* Tom Morris Jr. (1851–1875), edellisen poika, myös golf-pelaaja
Air Corridor

**Air Corridor**  oli mosambikilainen lentoyhtiö. Sen kotikenttänä toimi Nampulan lentoasema Nampulassa.

Air Corridor perustettiin vuonna 2004 ja aloitti toimintansa saman vuoden elokuussa. Yhtiö oli yksityisessä omistuksessa. Se lopetti toimintansa vuonna 2008.

## Kohteet
* Mosambikissa: Beira, Maputo, Nampula, Pemba, Quelimane

Air Corridorilla ei ollut kohteita kotimaansa ulkopuolella. 

## Laivasto
Air Corridor käytti kolmea Boeing 737-200 -konetta.

## Lähteet
Ihtiriekko

**Ihtiriekko** tai **Ihkiriekko** (myös mm. **äpärä**, **[[liekkiö]]**, **sikiö**, **heitto**, **uloskannettu** tai **lehtikelikko**) on suomalaisten uskomusten mukaan siunaamatta, kastamatta tai väärään paikkaan haudatun lapsen tai sikiön kummitus. Usein ihtiriekon kerrottiin myös itkevän karmaisevalla tavalla. 

*Suomalaiset muinaisuskonnot* -kirjassa kerrotaan ihtiriekosta seuraavasti; "Ihtiriekko on salaa synnytetyn, salaa tapetun ja salaa haudatun lapsen ruumis, joka ei saa rauhaa, ellei joku paljasta lapsen äitiä tai saa siunausta."

Usein kerrottiin, että ihtiriekko oli äpärälapsi, jonka äiti tappoi pitääkseen luvattoman suhteen salassa. Lapsen ruumiskin täytyi hävittää salassa, sitä ei voinut viedä kirkkomaalle, eikä se voinut saada papin siunausta. Niin lapsi haudattiin talon alle, metsään tai pihapiiriin. Lapsen sielu joutui välitilaan, se ei päässyt tuonpuoleiseen, koska oli siunaamaton. Pihalle haudattu parkui ja häiritsi talon väkeä tai jos ruumis oli metsässä, haamu pelotti ohikulkijoita itkullaan. Ihtiriekko lopetti kummittelun vasta, jos joku etsi sen ruumiin ja hautasi sen asianmukaisesti.

Yksi mahdollinen selitys nimelle on  murteellinen muoto sanasta *itse-riekko*. Tämä merkitsisi linnun hahmoista surmatun lapsen varjosielua eli sielulintua. Itse on suomalaisessa mytologiassa tavattu ihmisen varjosielu, jonka kuviteltiin voivan jäädä maan päälle kummittelemaan kuoleman jälkeen.

Myös moniselitteisen liekkiön eräs merkitys on väärin haudatun lapsen levoton sielu.

Taiteilija Hanna Lehikoinen on tehnyt ihtiriekosta installaation.

## Katso myös
*Liekkiö
*Itse (mytologia)

## Lähteet
Take a Bow (Madonnan kappale)

**Take a Bow** on yhdysvaltalaisen poplaulajan Madonnan toinen kappale ja toinen single hänen kuudennelta studioalbumiltaan *[[Bedtime Stories]]*. Se julkaistiin joulukuussa 1994. Madonnan ja Babyfacen tuottamasta kappaleesta tuli vuoden 1995 myydyin single, ja sen paras sijoitus Yhdysvaltain Billboard-listalla oli ykkössija. Britanniassa menestys oli vaisumpaa; paras sijoitus oli vasta kuudestoista. Kappale on silti yksi Madonnan suurimmista hiteistä.

”Take a Bow'sta” tuli Madonnan ensimmäinen listaykkönen Yhdysvalloissa lähes kolmeen vuoteen. Balladi, jossa taustalaulajana toimi tuottaja Babyface, erosi Madonnan senhetkisestä rohkeasta ja seksiä tihkuvasta tuotannosta vahvasti. 

Kappaleen musiikkivideo, jonka ohjasi Michael Haussman, kuvattiin Antequerassa Espanjassa. Se kertoo Madonnan ja espanjalaisen härkätaistelijan Emilio Muñozin traagisesta romanssista. Videon teeman haluttiin olevan espanjalaistyylinen, koska Madonna oli sopinut Eva Peronin roolista elokuvassa *[[Evita]]*. Madonna tosin sai puoleensa eläinsuojelijoiden vastalauseita: he syyttivät tähden ihannoivan härkätaistelua.

”Take a Bow” esitettiin *[[Frendit|Frendien]]* ensimmäisen tuotantokauden viimeisessä jaksossa.

## Viralliset versiot
* Albumiversio (5:18)
* Albumiversio - Editoitu (4:31)
* Albumiversio - Instrumental (5:21)
* In Da Soul Remix (4:57)
* In Da Soul Remix - Editoitu (4:02)
* In Da Soul Remix - Instrumental (4:57)
* Silky Soul Remix (4:10)
* Silky Soul Remix - Instrumental (4:10)
Meriinaho

**Meriinaho** on entisen Korpiselän kunnan kylä, jonka itäosa luovutettiin Neuvostoliitolle 1944 ja jonka Suomen puolelle jäänyt osa kuuluu nykyisin Joensuun kaupunkiin. Meriinaho sijaitsee Korpijärven etelärannalla Joensuun kaupungin itäosassa valtakunnan rajan tuntumassa noin 70 kilometriä Joensuun keskustasta kaakkoon. Venäjän puolelle jääneeseen, nykyisin tyhjillään olevaan, Korpiselän kirkonkylään matkaa on noin 10 kilometriä. Meriinahon naapurikyliä ovat Hoilola, Saarivaara ja Korpijärven pohjoispuolella oleva Saaroinen sekä luovutetulle alueelle jäänyt Tšiipakka.

## Historia

Viime sotien alueluovutuksissa uusi valtakunnan raja halkaisi Meriinahon kylän, siten että osa kylästä jäi luovutetulle alueelle. Meriinaho kuului Korpiselän kuntaan vuoteen 1946 asti, jolloin se lakkautettiin ja liitettiin Tuupovaaran kuntaan, joka puolestaan liitettiin Joensuun kaupunkiin vuonna 2005.

## Lähteet
Beautiful Stranger

”**Beautiful Stranger**” on yhdysvaltalaisen poplaulajan Madonnan kappale vuoden 1999 elokuvan *[[Austin Powers – agentti joka tuuppasi minua]]* soundtrackiltä. Kappaleen tuottivat Madonna ja William Orbit. Singlenä julkaistu kappale menestyi hyvin Britanniassa nousten listakakkoseksi, ja Yhdysvalloissa sen paras sijoitus oli Billboard-listan 19. sija, vaikka sitä ei julkaistu kaupallisesti. Kappale saavutti Suomen singlelistan ykkössijan.

”Beautiful Stranger” on nopeatempoinen rakkauslaulu, jossa on mukana raskaita kitaroita ja rumputaustoja. Kappale muistuttaa paljon Madonnan *[[Music (Madonnan albumi)|Music]]*-albumin kappaletta ”Amazing” sekä *[[Ray of Light]]* -albumin kappaletta ”Ray of Light”. ”Beautiful Strangeristä” on olemassa 15 remix-versiota.

Brett Ratnerin ohjaama kappaleen musiikkivideo alkaa Austin Powersin (Mike Myers) saadessa tehtäväkseen saalistaa vakooja, joka on mestari naamioitumisessa. Powers saapuu klubille, jossa takaa-ajettua vakoojaa esittävä Madonna tanssii seksikkäästi, ja Powers alkaa unelmoida hänestä ja Madonnasta autossaan. Video päättyy, kun he kaksi ajavat pois ja Powers epäonnistuu tehtävässään, koska on rakastunut tähteen. 

”Beautiful Stranger” voitti MTV Video Music Awards -gaalassa palkinnon parhaasta elokuvateemaisesta musiikkivideosta ja Grammy-palkinnon parhaana elokuvaan kirjoitettuna kappaleena.
Diego Velázquez de Cuéllar

**Diego Velázquez de Cuéllar** (1465, Cuéllar, Espanja &ndash; 1524, Santiago de Cuba, Kuuba) oli konkistadori ja Kuuban siirtomaan ensimmäinen espanjalainen kuvernööri.

Nuorempana ennen uuteen maailmaan lähtöään Velázquez taisteli muun muassa Italiassa maan senaikaista kuningasta vastustaneiden santarmien joukoissa.

Diego Velázquez matkusti uudelle mantereelle Kolumbuksen toisen retkikunnan mukana vuonna 1493. Velázquez jähti valtaamaan Kuuban saarta Hernán Cortésin kanssa vuonna 1511 ja perusti seuraavan neljän vuoden aikana maan ensimmäiset neljä siirtokuntaa joihin kuuluivat Baracoa, Bayamo, Santiago de Cuba sekä maan nykyinen pääkaupunki Havanna (esp. *La Habana*). Vallattuaan saaren haltuunsa hän vuonna 1514 julisti saaren Espanjan siirtomaaksi ja itsensä Kuuban kuvernööriksi.

Kuuban saaren valloituksen jälkeen Velázquez organisoi onnistuneita retkikuntia muun muassa Yucatanin niemimaan sekä Meksikon lahden tutkimiseksi. Vuonna 1518 hän nimitti Hernán Cortésin johtamaan tutkimusretkikuntaa jonka tavoitteena oli Meksikon valloitus ja kolonialisointi. Myöhemmin Velázquez kuitenkin pettyi Cortésin omavaltaiseen asenteeseen, tämä muun muassa järjesti Velázquezilta lupaa pyytämättä tutkimusretkikunnan Meksikoon vuonna 1519. Velázquez syytti Cortésia valtuuksiensa ylittämisestä ja määräsi tämän pidätettäväksi. Asiaa puitiin jopa Espanjan oikeusistuimia myöten mutta lopulta Espanjan hovi käski hänen jättää Cortés rauhaan.

Oikeudenkäyntien ja niistä seuranneen epäsuosion seurauksena Velázquez syrjäytettiin Kuuban kuvernöörin virasta 1521, hän kuiten palasi uudelleen virkaansa vuotta ennen kuolemaansa 1523. Diego Velázquez de Cuéllar kuoli sydänkohtauksen seurauksena Santiago de Cuban kaupungissa vuonna 1524.

## Lähteet
Haukivaara

**Haukivaara** on:

*Haukivaara, kylä Ilomantsissa
*Haukivaara, kylä Korpiselillä luovutetulla alueella.
Savo-karjalainen osakunta

**Savo-karjalainen osakunta** oli Keisarilliseen Aleksanteri-Yliopistoon vuonna 1833 perustettu ja vuonna 1905 edelleen jaettu osakunta. Nykyään Savo-karjalaisen osakunnan perinteitä jatketaan Helsingin yliopiston Savolaisessa osakunnassa ja Karjalaisessa Osakunnassa.

## Historia
Natio Wiburgensis eli Viipurilainen kansakunta mainitaan ensimmäistä kertaa Turun akatemian konsistorin pöytäkirjoissa vuonna 1679. Osakunta eli ja toimi myös Turun palon jälkeen vuonna 1827 yliopiston siirryttyä Helsinkiin. Osakunnan inspehtori, kirurgian professori N. A. Ursin erosi tehtävästään vuonna 1832. Syynä eroon oli erimielisyydet ylioppilaiden kanssa. Koska osakunnan jäsenmäärä oli kasvanut voimakkaasti edellisinä vuosina, rehtori Erik Melartin esitti, että Natio Wiburgensis jaettaisiin kahtia, uuteen Viipurilaiseen osakuntaan ja Savo-karjalaiseen osakuntaan.

### Osakunnan ensimmäinen jakso 1833–1852
Savo-karjalaiset perivät sääntönsä vanhalta Viipurilaiselta kansakunnalta. Vuosina 1833–1852 osakunnan keskimääräinen jäsenluku oli 72, ja se oli tuolloin koko ajan yliopiston toiseksi suurin tai suurin osakunta.

Vuonna 1852 keisari Nikolai I määräsi osakunnat lakkautettaviksi. Savo-karjalainen osakunta vietti päättäjäisjuhlaansa 9. joulukuuta 1852 Ravintola Kaisaniemessä. Osakunnan laulajat esittivät tilaisuudessa ensimmäistä kertaa Savolaisen laulun, jonka Karl Collan oli säveltänyt parina edellisenä päivänä.

### Ylioppilastiedekuntien aika 1852–1868
Kun osakuntatoiminta oli virallisesti kielletty, Helsingin yliopistossa opiskelijoiden kokoontuminen oli sallittua vain ylioppilastiedekuntien piirissä. Osakuntalaitoksen perinteitä ei kuitenkaan unohdettu, ja keisarin vaihduttua Aleksanteri II:ksi ja ilmapiirin vapaannuttua Savo-karjalainen osakunta heräsi epäviralliseen eloon vuonna 1857. Osakunnan kokoukset pidettiin vuorotellen eri jäsenten luona ja piilossa julkisuudelta.

Epävirallisten osakuntien piirissä syntyi omia käsinkirjoitettuja sanomalehtiä. "Savo-Karjalainen" perustettiin syksyllä 1864.

### Osakuntatoiminta jatkuu 1868–1905

1880-luvulla osakunnan piirissä aloitettiin yhteisten illanviettojen ("klubi-illat") järjestäminen. Ensimmäistä köyri-iltaa pidettiin 10. lokakuuta 1886, josta kehittyi sittemmin Savolaisen osakunnan talakkunajuhla.

## Tunnettuja jäseniä
* August Ahlqvist
* Juhani Aho
* Adolf Edvard Arppe
* Fabian Collan
* Pietari Hannikainen
* Ilmari Krohn
* Robert Mauritz von Fieandt
* Herman Kellgren
* K. Kiljander
* K. J. G. Sirelius
* P. E. Svinhufvud
* K. K. Tigerstedt

## Lähteet
* Savo-karjalaisen osakunnan historia (1939). Savolainen ja karjalainen osakunta. 400 s. WSOY, Porvoo.

### Viitteet

## Aiheesta muualla
* K. U. Palosuo : Innokkaimmat kirjallisuuden harrastajat savokarjalaisen osakunnan alkutaipaleella, Helsingin Sanomat, 13.10.1935, nro 276, s. 30, Kansalliskirjaston digitaaliset aineistot
Kaukohaku

**Kaukohaku** (lempinimeltään KAUHA) oli entisen Telen (nyk. Telia Finland) hakulaitepalvelu, jota käytettiin muun muassa vapaaehtoisten palokuntien koollekutsuun hälytyksissä. Kaukohaun käyttö alkoi vuonna 1985 ja päättyi vuoden 2001 lopussa. Kaukohaku toimi POCSAG-protokollalla 150&nbsp;MHz:n taajuusalueella. Järjestelmä välitti hakuja yksisuuntaisesti 512&nbsp;bit/s:n nopeudella. Kaukohakujärjestelmä kattoi koko Suomen ja siihen tarvittiin muutama sata tukiasemaa. Järjestelmä koostui hakukeskuksesta, hakulähetinverkosta ja hakulaitteista eli vastaanottimista. GSM-puhelimien yleistyminen ja halpeneminen 1990-luvun lopulla vei kysyntäpohjan kaukohakujärjestelmältä.

## Hakutyypit
Hakujärjestelmällä pystyttiin välittämään kolmenlaisia viestejä:

*Äänihaussa hakulaitteeseen saatiin välitettyä neljä erilaista hälytystä, joilla kullakin oli ennalta sovittu merkitys.
*Näyttöhaussa hakulaitteeseen välitettiin enintään 15 merkin mittainen numerosarja, joka saattoi olla esimerkiksi puhelinnumero johon henkilön haluttiin soittavan, tai jotain tiettyä ennalta sovittua merkitystä vastaava numerokoodi.
*Miniviesti oli palvelu, jossa asiakkaalle sai jättää lyhyen, enintään 15 sekunnin mittaisen ääniviestin, jonka asiakas kuuli soittaessaan omaan miniviestinumeroonsa.

Hakuja voitiin lähettää sekä yksittäiseen hakulaitteeseen, että myös ryhmähakuna useampaan hakulaitteeseen kerralla. Hakulaitteisiin sai myös laitettua hiljaisen toiminnon, jolloin hakulaite ei pitänyt ääntä haun tullessa, mutta tallensi tulleet haut myöhempää tarkastelua varten.
Kauha (täsmennyssivu)

**Kauha** tarkoittaa seuraavia:

* kauha, ammentamiseen käytettävä varrellinen keittiöväline
* kauha, maansiirtokoneen osa
* kaukohaku, KAUHA, lakkautettu Telia-Soneran hakulaitejärjestelmä
* sukunimenä:
** Pasi Kauha (s. 1969), suomalainen koripalloilija
Bonnie Raitt

**Bonnie Raitt** (s. 8. marraskuuta 1949 Burbank, Kalifornia) on yhdysvaltalainen blueslaulaja ja kitaristi. Raitt on kolmetoistakertainen Grammy-voittaja. Hänet valittiin Rock and Roll Hall of Fameen vuonna 2000.

## Elämä ja ura

Bonnie Raittin isä on Broadway-tähti John Raitt. Bonnie alkoi soittaa kitaraa 12-vuotiaana ja kiinnostui bluesista. Hän muutti vuonna 1967 Los Angelesista opiskelemaan Radcliffeen, mutta lopetti opinnot kahden vuoden jälkeen ja alkoi soittaa paikallisilla folk- ja bluesklubeilla. Hän sai managerikseen Dick Watermanin ja pääsi soittamaan yhdessä blues-legendojen kuten Howlin’ Wolfin kanssa.

Raitt keräsi mainetta Bostonissa ja Philadelphiassa, ja hän sai levytyssopimuksen Warner Brothersilta. Hän julkaisi esikoisalbuminsa vuonna 1971. Raittin ensimmäiset albumit saivat arvostelijoilta myönteistä huomiota. Niiden kappaleet olivat bluesia, popia ja folkia, useimmat cover-versioita. Raittin kuudes albumi *Sweet Forgiveness* (1977) myi jo kultaa ja tuotti yhden hitin.

Albumi *Nine Lives* (1986) myi niin huonosti, että Warner Bros. luopui Raittista. Seuraava albumi, Don Wasin tuottama *[[Nick of Time (Bonnie Raitt)|Nick of Time]]* (1989) oli Raittin läpimurto. Albumi myi neljä miljoonaa kappaletta, nousi listojen kärkeen ja toi Raittille neljä Grammya, mukaan lukien vuoden albumin Grammyn. Myös *Luck of the Draw* (1991) menestyi hyvin ja toi Raittille kolme Grammya. *Longing in Their Hearts* (1994) oli niin ikään suurmenestys.

Raitt nimettiin Rock and Roll Hall of Fameen vuonna 2000.

Vuonna 2023 Raitt voitti kolme Grammy-palkintoa albumin *Just Like That...* (2022) kappaleilla. ”Just Like That” palkittiin vuoden lauluna ja parhaana amerikkalaisen juurimusiikin kappaleena. ”Made Up Mind” voitti parhaan americana-esityksen kategorian. Albumi oli ehdolla parhaaksi americana-albumiksi, mutta ei voittanut.

Raitt on yksi turvallisen energian puolesta perustetun M.U.S.E.-järjestön perustajista, ja hän on esiintynyt usein hyväntekeväisyyskonserteissa.

Raitt meni naimisiin vuonna 1991 näyttelijä Michael O’Keefen kanssa. He erosivat 1999.

## Julkaisut
### Studioalbumit
* *Bonnie Raitt* (1971)
* *Give It Up* (1972) #138 US
* *Takin' My Time* (1973) #87 US
* *Streetlights* (1974) #80 US
* *Home Plate* (1975) #43 US
* *Sweet Forgiveness* (1977) #25 US
* *The Glow* (1979) #30 US
* *Green Light* (1982) #38 US
* *Nine Lives* (1986) #115 US
* *[[Nick of Time (Bonnie Raitt)|Nick of Time]]* (1989) #1 US, #51 UK
* *Luck of the Draw* (1991) #2 US, #38 UK
* *Longing in Their Hearts* (1994) #1 US, #26 UK
* *Road Tested* (1995) #44 US, #69 UK
* *Fundamental* (1998) #17 US, #52 UK
* *Silver Lining* (2002) #13 US
* *Souls Alike* (2005) #19 US
* *Slipstream* (2012)
* *Dig In Deep* (2016)
* *Just Like That...* (2022)

## Lähteet

## Kirjallisuutta
* 

## Aiheesta muualla

*Bonnie Raitin kotisivut
Galactuksen apulaiset

**Galactuksen apulaiseksi** kutsutaan Marvel-kustantamon sarjakuvauniversumissa seikkailevia olentoja, joille maailmojen syöjä Galactus on antanut minimaalisen osan omaa kosmista energiaansa. Apulaisten tehtävänä on ollut etsiä syötäviä planeettoja Galactukselle. Kautta aikojen Galactuksella on ollut kerrallaan vain yksi apuri ja kuuluisin näistä on eittämättä Hopeasurffari. 

Apulaisen tehtävä on etsiä sopiva planeetta Galactuksen nälän tyydyttämiseksi, varoittaa sen mahdollisia asukkaita ja antaa näille hetki aikaa evakuoitua sekä auttaa isäntäänsä pystyttämään laitteet, joita Galactus tarvitsee planeetan energian keräämiseksi. 

## Apulaisen synty

Apurien syntyhistoriat ovat erilaisia. Nova esimerkiksi suostui apulaiseksi pelastaakseen maapallon Galactuksen nälältä. Morg ja Terrax taas olivat voiman- ja vallanhaluisia despootteja sekä murhamiehiä, jotka janosivat kosmisen voiman mukanaan tuomaa valtaa. 

## Apulaisten voimat ja varusteet

Jokainen apulainen saa hitusen Galactuksen mittaamatonta kosmista voimaa. Näin apulaisista tulee yli-inhimillisen voimakkaita, miltei haavoittumattomia kaikenlaisille iskuille, he saavat kyvyn manipuloida materiaa ja energiaa ja nopeuden kattaa suuriakin etäisyyksiä avaruudessa. 

Koska apurit ovat välillisesti vastuussa miljardeista kuolonuhreista ja kansanmurhista, Galactus on yleensä poistanut syyllisyyden tunteet sanansaattajien emootioista. Tästä huolimatta useat Galactuksen apulaiset ovat kapinoineet herraansa vastaan.

## Luettelo apulaisista

Pitkään luultiin Hopeasurffarin olevan Galactuksen ensimmäinen apuri. Nyttemmin amerikkalaisissa lehdissä on kuitenkin todettu olennon nimeltään Langennut olleen Galactuksen ensimmäinen apulainen. Seuraava listaus kattaa kaikki Galactuksen apurit, mutta niille jotka eivät vielä ole esiintyneet Suomessa on englanninkielinen nimi lisätty mahdollisen suomennoksen perään. 

* Langennut (*the Fallen One*), *Thanos*-lehden numeroissa 6–12 (2004) esille tuotu apulainen
* Hopeasurffari, tunnetuin apulainen, ensiesiintyminen *Fantastic Four* -lehden numerossa 48 (1966) 
* Ilmakävelijä, joka kuoli ja korvattiin androidilla 
* Tulilordi, joka astui Galactuksen palvelukseen rakkaudestaan Ilmakävelijään
* Tuhoaja, Kaikki-isä Odinin Celestiaaleja vastaan luoma ase. 
* Terrax, murhanhimoinen tyranni 
* Avaruusritari Rom 
* Nova, lopettanut
* Morg, kutsuttu Galactuksen hulluimmaksi apulaiseksi 
* Punasiirtymä (*Red Shift*)
* Liekki toimi *Fantastic Four* -lehden numeroissa 520–523 (2005) Galactuksen apulaisena
* Tähtitomu (Stardust), Galactuksen viimeisin apulainen

On myös epäilty Shi'arien Keisarillisen Kaartin preettorin Gladiaattorin olleen jossain vaiheessa elämäänsä Galactuksen apulainen. Tämä tieto on tosin vahvistamatta.

## Katso myös

* Galactus
Adolfo Schwelm Cruz

**Adolfo Schwelm Cruz** (s. 28. kesäkuuta 1923 Buenos Aires, Argentiina &ndash; k. 10. helmikuuta 2012) oli argentiinalainen kilpa-autoilija. Hän osallistui yhteen Formula 1:n MM-kilpailuun kaudella 1953.

Schwelm Cruz kilpaili ensin Jaguar XK120:lla ja myöhemmin Alfa Romeo Monzalla urheiluautokilpailuissa kotimaassaan Argentiinassa, mutta siirtyi ajamaan Eurooppaan. Hänen parhaaksi sijoituksekseen jäi kuudes Caracallassa ajetusta Gran Premio di Roma -kilpailusta. Autona hänellä oli Maserati A6G.

Vuonna 1953 Schwelm Cruz osallistui Formula 1 -sarjan osakilpailuun. Kilpailu oli Argentiinan Grand Prix 1953, ja hän ajoi Cooper-tallin tehdasautoa. Schwelm Cruz joutui kuitenkaan keskeyttämään kilpailussa, eikä hän saavuttanut lyhyellä F1-urallaan yhtään MM-pistettä.

## Formula 1 -tulokset

## Lähteet
Alberto Rodríguez Larreta

**Alberto Rodríguez Larreta** (s. 14. tammikuuta 1934 – 11. maaliskuuta 1977) oli argentiinalainen kilpa-autoilija ja Formula 1 -kuljettaja.

Rodríguez Larreta osallistui yhteen Formula 1 -sarjan MM-osakilpailuun, joka oli vuoden 1960 Argentiinan Grand Prix. Hän sijoittui pisteiden ulkopuolelle yhdeksänneksi. Hän lähti lähtöruudusta 15. Hän ei F1-uransa aikana kerännyt yhtään maailmanmestaruuspistettä. Hän ajoi Lotus-tallissa.

## Formula 1:n MM-sarjan kilpailujen tulokset

## Lähteet
Down on the Upside

**Down on the Upside** on Soundgardenin vuonna 1996 julkaisema viides studioalbumi. Albumi julkaistiin 21. toukokuuta 1996. *Down on the Upside* nousi ilmestyttyään Billboardin sijalle 2.

Albumista julkaistiin myös rajoitettu erä, jonka mukana oli *Into the Upside* -haastattelu-cd.

Albumilta nousi neljä hittiä: "Pretty Noose", "Ty Cobb", "Blow Up the Outside World" ja "Burden in My Hand". Kappale "Pretty Noose" sai myös Grammy-ehdokkuuden.

Kitaristi Kim Thayil ei pitänyt albumin lopputuloksesta.

## Kappaleluettelo
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Listasijoitukset

**Albumi**

**Singlet**

## Aiheesta muualla
* 
*
A-Sides

**A-Sides** on Soundgardenin vuonna 1997 julkaisema kokoelma. Se kattaa yhtyeen 13 ensimmäistä vuotta, ja julkaistiin A&M-levymerkin kautta. Albumi oli Soundgardenin viimeinen albumi ennen yhtyeen paluuta vuonna 2010 ja kokoelman *[[Telephantasm]]* julkaisua. Se sisältää yhden ennenjulkaisemattoman kappaleen, "Bleed Together", joka löytyy Burden in My Hand -singleltä.

Albumi sijoittui Billboardin listan sijalle 63.

## Kappalelista

# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Aiheesta muualla
* 
*
Toowoomba

**Toowoomba** on kaupunki Queenslandin osavaltiossa Australiassa. Se sijaitsee 132 kilometriä osavaltion pääkaupungista Brisbanesta länteen. 

Toowoomban väkiluku on 108&nbsp;400 (2021), mikä tekee siitä Australian toiseksi suurimman sisämaakaupungin Canberran jälkeen. 

Toowoomba on rautatie- ja maanteiden risteyspaikka ja turistikohde. Sinne keskittyvät Darling Downsin (suuren karjankasvatus-, vilja- ja maitotuotantoalueen) palvelut. Kaupungin teollisuudenaloihin kuuluvat konepajat, rautatieverstas ja elintarvikkeiden jalostus. Alun perin sitä kutsuttiin nimellä The Swamps; sen nykyinen nimi on luultavasti johdettu aboriginaalien sanasta toowoom, joka tarkoittaa alueella villinä kasvavaa melonia.

Eurooppalaiset asettuivat Toowoomban alueelle ensimmäistä kertaa 
1840-luvulla. Nimeä Toowoomba käytettiin ensimmäistä kertaa vuonna 1852. Toowoombasta tuli kunta vuonna 1860 ja kaupunki 1904.

Vuonna 2011 Toowomba kärsi rankkasateiden aiheuttamista rajuista tulvista.

## Lähteet
Bodenin keskusrautatieasema

**Bodenin keskusrautatieasema** (, ) on rautatieasema Ruotsin rataverkolla Bodenin kunnassa. Asemalla risteävät rataosat ,  ja . Boden ymmärretään usein kahden viimeksi mainitun radan risteyskohdaksi, vaikka Haaparannan ja Kiirunan radat erkanevat toisistaan vasta neljä kilometriä Bodenin pohjoispuolella Buddbynin rautatieasemalla.

Bodenin henkilöasemalla pysähtyvät kaikki Narvik–Tukholma reitin henkilöjunat. Lisäksi henkilöaseman pohjoispuolella on tavaraliikenteen käyttämä ratapiha. Kiirunan ja Luulajan välistä malmiliikennettä varten rakennettu Bodenin ohitusraide on linjattu ratapihojen länsipuolitse.

Bodenin puurakenteinen asemarakennus on Statens Järnvägarin ensimmäisen pääarkkitehdin Adolf W. Edelsvärdin suunnittelema. Rakennus on edelleen rautatiekäytössä. Siellä on muun muassa kahvila, odotushuone sekä lipunmyyntipiste. Asemalla on neljä laituriraidetta.

## Lähteet
Khalid Khannouchi

**Khalid Khannouchi** (s. 22. joulukuuta 1971 Meknès, Marokko) on yhdysvaltalainen kestävyysjuoksija, joka on keskittynyt maratonille.

Marokon kansalaisena syntynyt Khannouchi riitautui 1992 Marokon yleisurheiluliiton kanssa harjoittelukustannuksista ja muutti kolmen ystävänsä kanssa Brooklyniin New Yorkiin. Vuonna 1996 hän meni naimisiin Sandra Inoan kanssa, joka on toiminut hänen valmentajanaan ja agenttinaan. Vuonna 1997 Khannouchi voitti Chicagon maratonin ajalla 2.07.10, joka oli nopein debyyttimaraton kautta aikojen. Seuraavana vuonna hän voitti Peachtree Road Racen, 10 kilometrin maantiejuoksun, ajalla 27.47 ja sijoittui toiseksi Chicagon maratonilla ajalla 2.07.19.

Vuonna 1999 Khannouchi voitti Peachtree Road Racen ajalla 27.45. Chicagon maratonilla hän voitti kilpailun uudella maailmanennätysajalla 2.05.42. Tämä oli ensimmäinen kerta, kun haamuraja 2.06 rikottiin. 2. toukokuuta 2000 hän sai Yhdysvaltojen kansalaisuuden. Samana vuonna hän voitti Philadelphian puolimaratonin ajalla 1.01.17 ja San Blasin puolimaratonin ajalla 1.05.01. Lontoon maratonilla hän oli toinen ajalla 2.08.36, ja hän voitti Chicagon maratonin uudella Yhdysvaltojen ennätysajalla 2.07.01.

Vuonna 2002 Khannouchi voitti Kioton puolimaratonin ajalla 1.02.16. Samana vuonna hän voitti Lontoon maratonin ME-ajalla 2.05.38 ja Chicagon maratonin ajalla 2.05.56. Seuraavana vuonna hän voitti Kioton puolimaratonin ajalla 1.02.15. Vuonna 2004 hän oli Chicagon maratonin viides ajallaan 2.08.44 ja 2006 Lontoon maratonin neljäs loppuajalla 2.07.04.

Khannouchi voitti universiadeissa kultaa 5&nbsp;000 metrillä ajalla 14.05,33 Buffalossa 1993.

## Lähteet

## Aiheesta muualla
* http://www.khannouchi.com/
Nk

**Nk** tarkoittaa seuraavia asioita:

* 
* 
* Narvikin rautatieasema, liikennepaikkalyhenne Nk, rautatieasema Norjassa
* Nordiska Kompaniet, NK, ruotsalainen tavarataloketju.
* Norrbottens-Kuriren, NK, ruotsalainen sanomalehti.
Air Astana

**Air Astana** (IATA: **KC**, ICAO: **KZR**) on kazakstanilainen lentoyhtiö, jonka kotikenttinä toimivat Astanan kansainvälinen lentoasema ja Almatyn lentoasema. Se on Kazakstanin hallituksen (51 %) ja BAE Systemsin (49 %) omistuksessa.

Air Astana perustettiin 29. elokuuta 2001 ja se aloitti palvelunsa 15. toukokuuta 2002.

Patria koulutti Pirkkalassa yhtiölle lentäjiä vuoden 2022 loppuun saakka.

## Kohteet
Kesäkuussa 2017
* Kazakstanissa: Almaty, Aqtaw, Aqtöbe, Astana, Atıraw, Karaganda, Qostanay, Qızılorda, Öskemen, Pavlodar, Petropavl, Šymkent, Jezqazğan, Uralsk
* Ulkomailla: Abu Dhabi, Amsterdam, Antalya, Baku, Bangkok, Peking, Biškek, Delhi, Dušanbe, Frankfurt am Main, Hồ Chí Minhin kaupunki, Hongkong, Istanbul, Kazan, Kiova, Kuala Lumpur, Lontoo, Moskova, Novosibirsk, Omsk, Orenburg, Pariisi, Samara, Pietari, Soul, Taškent, Tbilisi, Ürümqi, Jekaterinburg

## Laivasto

Joulukuussa 2018:

*8 kpl Airbus A320 
*1 kpl Airbus A320neo (tilauksessa 2kpl)
*4 kpl Airbus A321  
*3 kpl Airbus A321neo 
*5 kpl Boeing 757-200 
*3 kpl Boeing 767-300
*3 kpl Boeing 787 (tilauksessa)
*1 kpl Embraer 190
*9 kpl Embraer ERJ-190

Euroopan unioni asetti Air Astanan Euroopan unionin lentoliikenteeseen kieltolistalle 13. heinäkuuta 2009. Kielto poistui yhtiön osalta listan päivityksessä 12/2016.

## Lähteet

## Aiheesta muualla
* Viralliset sivut
Lemonator

**Lemonator** oli suomalainen popyhtye. Se soitti melodista poppia, jossa kuului vaikutteita muun muassa Pink Floydilta, R.E.M:ltä ja Elliott Smithiltä. Lemonator julkaisi ensimmäisen albuminsa vuonna 1997. Yhtyeen kappaletta *Is it you* käytettiin DNA:n mainoskampanjassa ja kappaletta *You stole my heart* Postin mainoskampanjassa. 

Lemonator yhtyeenä teki viimeiset keikkansa elokuussa 2015, jonka jälkeen yhtye lopetti toimintansa.

## Jäsenet
* Lasse Kurki – laulu ja kitara
* Antti Karisalmi – basso 
* Risto Eskolin –  kitara 
* Kelly Ketonen – rummut
### Entiset
* Mikko "Pide" von Hertzen

## Diskografia
### Albumit
* *Yellow* 1997
* *Maison Rilax* 1998
* *The Waltz* 2000
* *Grandpop* 2003
* *Yesterday was good* 2004
* *At the presence of great beauty* 2006
* *Shake Shake Shake* 2010

## Lähteet
Rillit (suku)

**Rillit** (*Zosterops*) on rillien lintuheimon runsaslajisin suku. Siihen kuuluu 84 lajia. Kaikilla suvun lajeilla on silmien ympärillä valkeat renkaat. Kooltaan linnut ovat 8–15&nbsp;cm.

## Lajeja

## Lähteet
Black Hole Sun

**Black Hole Sun** on Soundgardenin kappale ja vuonna 1994 julkaistu single. Se on samalla myös vuoden 1994 tunnetuin grunge-kappale. Kappale on toinen single *[[Superunknown]]*-albumilta. Se julkaistiin myöhemmin myös Soundgardenin kokoelmalevyllä *[[A-Sides]]*. Vuonna 1995 kappale voitti Grammy-palkinnon parhaasta hard rock-esityksestä. Kappaleesta tehtiin myös musiikkivideo. Single oli Yhdysvaltojen single-listan ykkönen. Suomessa se nousi virallisen singlelistan sijalle 13.

Laulaja Chris Cornellin myöhempi yhtye Audioslave on soittanut kappaleen useilla keikoillaan. Useimmiten kuitenkin Cornell on soittanut ja laulanut kappaleen yksin säestäen akustisella kitaralla.

## Lähteet

## Aiheesta muualla
* 
*
Buddbynin rautatieasema

**Buddbynin rautatieasema** (, ) on rautatieasema Ruotsin rataverkolla neljä kilometriä Bodenin keskusrautatieaseman pohjoispuolella Bodenin kunnassa. Buddbyn on Bodenin liikennepaikkaan kuuluva junakohtauspaikka sekä risteysasema, jossa rataosa  erkanee  -malmiradasta. Liikennepaikka sijaitsee 1148 ratakilometrin päässä Tukholman keskusrautatieasemalta.

Buddbynin ratapiha käsittää ratojen erkanemisvaihteen lisäksi yhden sivuraiteen, jota voidaan käyttää junien kohtaamisiin. Suoraa raideyhteyttä Kiirunan suunnalta Haaparannan suuntaan ei ole.

Aiemmin radat Kiirunan ja Haaparannan suuntiin erkanivat eri tasossa siten, että itään Haaparannan suuntaan johtanut pääraide ylitti Kiirunan suunnan pääraiteen. Ylikulun maapenkeen jäännökset ovat edelleen nähtävissä maastossa. Ylikulku on edelleen merkitty myös joihinkin tie- ja maastokarttoihin.
Aspera Hiems Symfonia

**Aspera Hiems Symfonia** oli norjalaisen Arcturus-yhtyeen esikoisalbumi. Se äänitettiin heinä-elokuussa 1995 ja julkaistiin 3. kesäkuuta 1996. Albumin kahdeksasta kappaleesta neljä on uudelleen äänitettyjä versioita vuonna 1993 julkaistun *Constellation*-EP:n kappaleista ja loput uusia lauluja.

Aspera Hiems Symfonia julkaistiin Ancient Lore Creations - ja Century Black -levymerkeillä. 

## Kappaleet
#
#
#
#
#
#
#
#

## Kokoonpano
* Garm - laulu
* Knut Magne Valle - kitara
* Carl August Tidemann - kitara
* Skoll - basso
* Steinar Sverd Johnsen - kosketinsoittimet
* Hellhammer - rummut

## Aiheesta muualla
* 
*
Everlong

**Everlong** on yhdysvaltalaisen rockyhtye Foo Fightersin vuonna 1997 julkaistu single. Kappale on toinen singlejulkaisu Foo Fightersin *[[The Colour and the Shape]]* -albumilta. Se julkaistiin kahtena CD:nä, kun se julkaistiin singlenä. 
Kappale oli 45. sijalla *Kerrang!* -lehden "100 parhaan rock-laulun" kategoriassa (1999) ja 39. sijalla *Kerrang!* -lehden "100 parhaan singlen" kategoriassa (2002).

Kappaleesta on tehty myös musiikkivideo. David Letterman on sanonut ”Everlongin” olevan hänen lempikappaleensa. 21. helmikuuta 2000 yhtye esitti *[[The Late Show with David Letterman]]issa* kappaleen, josta hän totesi ”my favorite band, playing my favorite song” (”lempiyhtyeeni soittaa lempikappaleeni”).

Kappale on videopeleissä *[[Rock Band 2]]*, *[[Guitar Hero World Tour|Guitar Hero World Tour]] ja [[Rocksmith 2014]]*

Kappale on ylittänyt miljardin suoratoiston rajan Spotifyssä.

## Kappaleet
**CD1:**
#"Everlong
#"Drive Me Wild
#"See You 

**CD2:**
#"Everlong
#"Requiem
#"I'll Stick Around

## Listasijoitukset

## Lähteet
Hands All Over (kappale)

**Hands All Over** on Soundgardenin vuonna 1990 julkaisema single. Se on toinen single albumilta *[[Louder Than Love]]*. Tuottaja Jack Endino oli taustalaulajana kappaleessa "Come Together", joka on Beatles-cover. "Come Together" oli myös viimeinen kappale, jonka Soundgarden nauhoitti tuottaja Jack Endinon kanssa.

Kitaristi Kim Thayilin mukaan "Hands All Over" -kappaleen musiikkivideo oli huonoin, jonka he olivat koskaan tehneet.

## Kappaleet
# 
# Come Together (Beatles- cover)

## Aiheesta muualla
* Discogs
*
My Hero

**My Hero** on yhdysvaltalaisen rockyhtye Foo Fightersin vuonna 1998 julkaistu kappale. Kappale julkaistiin Foo Fightersin albumilla *[[The Colour and the Shape]]* vuonna 1997. Kappaleesta on tehty myös musiikkivideo. 

Kappaleesta julkaistiin single akustisena albumilta *[[Skin and Bones]]* vuonna 2006.

Kappaleen aihe juontaa juurensa yhtyeen laulaja Dave Grohlin lapsuuteen. Hän on sanonut, että hänen lapsuuden sankareitaan olivat tavalliset ihmiset, joihin "saattoi luottaa".

Kappale oli myös elokuvassa *Varsity Blues* ja samoin sen soundtrackissa. Singlen B-puoli ”Baker Street” on skottilaisen laulaja Gerry Raffertyn kappale.

## Kappaleet
#My Hero 
#Baker Street
#Dear Lover
#Enhanced Section

## Listasijoitukset

## Lähteet
Room a Thousand Years Wide

**Room a Thousand Years Wide** on Soundgardenin single vuodelta 1990. Kappaleen on säveltänyt rumpali Matt Cameron, ja sanoitukset on tehnyt kitaristi Kim Thayil. Singlen b-puolena on raita "HIV Baby" . 

Kappale oli ensimmäinen singlekappale, joka nauhoitettiin basisti Ben Shepherdin kanssa. Se nauhoitettiin alun perin Sub Popin seitsemän tuuman vinyylille mutta nauhoitettiin uudelleen Badmotorfinger-albumille.

## Kappaleet
# Room a Thousand Years Wide (säv. Cameron & Thayil)
# HIV Baby (säv. Shepherd & Cornell)

## Lähteet

## Aiheesta muualla
*
Alex Skolnick

**Alex Skolnick** (s. 29. syyskuuta 1968) on thrash metalia soittavan Testament-yhtyeen toinen kitaristi.  

Hän eli nuoruutensa Berkeleyssä, Kaliforniassa. Skolnick tuli Testamentiin hieman sen perustamisen jälkeen Derrick Ramirezin tilalle ja soitti yhteensä viidellä Testamentin studioalbumilla ennen eroamistaan bändistä ja liittymistään väliaikaisesti Savatage-yhtyeeseen. 

''Handful Of Rain'' ja ''Japan live '94'' -julkaisujen jälkeen Skolnick erosi Savatagesta ja oli 1990-luvun puolivälistä eteenpäin mukana monissa pienemmissä yhtyeissä ja teki myös vierailuita muiden yhtyeiden levyillä. Skolnick muutti New Yorkiin hankkimaan itselleen tutkintoa New Yorkin New Schoolin yliopistosta.

Skolnick perusti basisti Nathan Peckin ja rumpali Matt Zebroskin kanssa jazz-yhtyeen Alex Skolnick Trio. Trio on julkaissut levyt ''Goodbye To Romance: Standards For A New Generation'' (2002) ja *[[Transformation]]* (2004), *Last Day In Paradise* (2007), *Veritas* (2011) ja *Conundrum (2018)*.

Vuonna 2001 nauhoitettiin uudelleen Testamentin vanhempia biisejä ''First Strike Still Deadly'' -kokoelmalevyä varten johon Skolnick osallistui aktiivisesti. Keväällä 2005 Testament palasi klassiseen kokoonpanoonsa, johon Skolnick siis kuului, ja teki lyhyen Euroopan-kiertueen. Euroopan-kiertueella nauhoitettiin myös Testamentin live-dvd *Live In London*. Kiertue oli todella onnistunut ja yhtye jatkoi keikkojen tekemistä silloin tällöin ympäri maailmaa. Testament on kertonut mahdollisesta uudesta levystä kyseisen klassisen kokoonpanonsa kanssa.

Alex Skolnick käyttää paljolti Gibsonin kitaroita, mutta alkuvuosinaan Testamentissa hänellä oli myös oma mallinsa Ibanezin kitaramerkillä. Nykyään hän käyttää Heritage-merkkisiä kitaroita. Heritage valmistaa Alex Skolnickin signaturemallia.

## Lähteet

## Aiheesta muualla

* Official website
* Testament Legions
* Savatage.com
Jänniteyhtälö

**Jänniteyhtälö** on virtapiiriä tai sen osaa koskeva yhtälö, josta saadaan selville kyseessä olevassa virtapiirissä tai sen osassa vaikuttavat jännitteet.

## Esimerkki jänniteyhtälöstä

\bar{E}_1=\bar{I}_A \cdot(\bar{Z}_1+\bar{Z}_2)-\bar{I}_B\cdot\bar{Z}_2

## Katso myös
*Silmukkamenetelmä
*Nortonin menetelmä
*Theveninin menetelmä
*Kirchhoffin laskentamenetelmä
*Tähtipistepotentiaalimenetelmä

## Kirjallisuutta
*
Luutalahti

**Luutalahti** on kylä Joensuun kaupungin itäosassa Pohjois-Karjalassa noin 60 kilometriä Joensuun keskustaajamasta kaakkoon. Luutalahti oli aiemmin osa Tuupovaaran kuntaa, joka vuonna 2005 liitettiin Joensuun kaupunkiin. Tuupovaaran kirkonkylään matkaa on 16 kilometriä. Luutalahden postinumero on 82870. 

Luutalahden naapurikyliä ovat entisen Tuupovaaran alueella Kokinvaara ja Öllölä sekä entisen Korpiselän alueella Mannervaara ja Hoilola. Luutalahden kylässä on Tarmo lähikauppa, jonka yhteydessä toimi aiemmin myös asiamiesposti. Kauppa lopetettiin 2006. Luutalahdella ja Mannervaaralla on yhteinen kylätoimikunta. Lisäksi Luutalahdessa toimii myös marttayhdistys. 

Luutalahden koulupiiri perustettiin vuonna 1920. Koulu toimi aluksi kylän eri taloissa, kunnes vuonna 1949 valmistui oma koulurakennus. Koulu lakkautettiin vuonna 1980.

## Historia
Ensimmäisen kerran Luutalahti mainitaan vuoden 1631 maakirjassa, jolloin kylässä oli seitsemän taloa. Vuonna 1723 taloluku oli laskenut viiteen, mutta 1736 taloja oli taas seitsemän.

## Lähteet

## Aiheesta muualla
*Luutalahti 
### Kirjallisuutta
*Hakamies, Ulla ym.: *Harmaat mökit ja ometat - punaiset tuvat ja perunamaat : Luutalahden kyläkirja.* Tuupovaara-seura, 2003. .
Nursultan Nazarbajevin kansainvälinen lentoasema

**Nursultan Nazarbajevin kansainvälinen lentoasema** (, , IATA: **NQZ**, ICAO: **UACC**) on kansainvälinen lentoasema Kazakstanin pääkaupungissa Astanassa. Sillä on yksi kiitotie, jonka pituus on 3&nbsp;500 metriä.

Astanan kansainvälinen lentoasema rakennettiin vuonna 1931.

Vuonna 2013 lentoaseman kautta kulki 2,609 miljoonaa lentomatkustajaa ja 8&nbsp;329 tonnia rahtia.

Kesäkuussa 2020 lentoaseman IATA-koodi muutettiin vastaamaan muuttunutta nimeä.

## Lentoyhtiöt
* Aero Flight
* Air Arabia
* Air Astana
* Air Kokshetau
* Belavia
* Lufthansa
* SCAT
* Turkish Airlines
* Ural Airlines
* Uzbekistan Airways
* Zhetysu

## Lähteet

## Aiheesta muualla

* Astana, meždunarodnyi aeroport  (aviapages.ru)
* Skyvector aeronautical charts: UACC Astana (Formerly Akmola) Airport  (skyvector.com)
Walking After You

**Walking After You** on Foo Fighters -yhtyeen vuonna 1998 julkaistu single, joka julkaistiin soundtrack-albumilta X-Files. Kappale kuitenkin julkaistiin Foo Fightersin albumilla The Colour and the Shape vuonna 1997. Kappaleesta tehtiin myös musiikkivideo.

## Kappaleet
#Foo Fighters: Walking After You
#Ween: Beacon Light

## Listasijoitukset
Jesus Christ Pose

**Jesus Christ Pose** on Soundgardenin yksi suosituimpia kappaleita ja vuonna 1991 julkaistu single. 

Monet ihmiset pitävät tätä kappaletta antikristillisenä. Yhtye jopa sai siitä syystä tappouhkauksia Isossa-Britanniassa 90-luvun alkupuolella. Kappale tosiasiassa kertoo siitä kun media käyttää Jeesuksen nimeä ja tämän ristiinnaulitsemisasentoa väärin.

"Jesus Christ Pose" kuullaan elokuvan S.F.W. alkuteksteissä.

The Dillinger Escape Plan on tehnyt kappaleesta oman versionsa.

## Kappaleet
#  

## Aiheesta muualla
* Discogs
*
Kazakstanin lippu

**Kazakstanin lippu** on Kazakstanin tunnus vaakunan ja kansallislaulun ohella. Se otettiin käyttöön 4. kesäkuuta 1992, sitä ennen käytössä oli vielä Kazahstanin sosialistisen neuvostotasavallan lippu. Lipun mittasuhteet ovat 1:2.

Lipussa on sinisellä pohjalla keskellä kultainen arokotka ja 32-säteinen aurinko. Lipun vasemmassa reunassa on kultainen ornamenttikuvio.

Kazakstanin lipun reunassa oleva kuvio kuvastaa kazakkien taidetta ja kulttuuriperinteitä. Vaaleansininen kuvastaa Kazakstania asuttavia turkkilaisia kansoja: tataareja, mongoleja ja uiguureja. Väri edustaa myös taivaanjumala Tengriä sekä vettä ja Kazakstanin yhtenäisyyttä. Aurinko symboloi elämän lähdettä ja energiaa sekä varallisuutta ja yltäkylläisyyttä, auringon säteet ovat kuin viljan jyviä. Kultainen arokotka symboloi Tšingis-kaanin valtakuntaa. 

## Lähteet

## Aiheesta muualla
Learn to Fly

**Learn to Fly** on yhdysvaltalaisen rockyhtye Foo Fightersin kuuluisa kappale.

Kappale on yksi Foo Fightersin tunnetuimpia kappaleita. Kappale on julkaistu Foo Fightersin albumilla *[[There Is Nothing Left to Lose]]* vuonna 1999 ja samana vuonna kappaleesta tehtiin single. Single on albumin ensimmäinen singlejulkaisu. Kappaleesta tehtiin myös musiikkivideo, jossa Dave Grohl ja Nate Mendel näyttelevät useita osia. Musiikkivideolla esiintyvät myös Tenacious D:n Kyle Gass ja Jack Black.

## Kappaleet
;CD1
# "Learn to Fly"
# "Iron and Stone"
# "Have a Cigar"

;CD2
# "Learn to Fly"
# "Make a Bet"
# "Have a Cigar"

## Listasijoitukset